Jianguo Liu

Jianguo «Jack» Liu (født 1963) er professor (Distinguished Professor) ved Michigan State University, der han innehar stillingene Rachel Carson Chair in Sustainability og direktør for the Center for Systems Integration and Sustainability (Senter for systemintegrasjon og bærekraft). Han forsker på bærekraft og forholdet mellom mennesket og miljøet/naturen, og har gjort banebrytende vitenskapelige fremskrift innenfor disse feltene. «Han har en helhetlig tilnærming til komplekse utfordringer der mennesker påvirker miljøet.»


== Utdannelse og karriere ==

Etter først å ha studert i Kina, fikk han sin ph.d.-grad i økologi ved University of Georgia i Athens (GA), USA i 1992. Deretter var han postdoktor ved Harvard University i perioden 1992–1994, før han ble ansatt ved Michigan State University. Han har senere vært gjesteprofessor ved både Harvard og Stanford University.Professor Liu og hans forskerteam ved Michican State University, Center for Systems Integration and Sustainability (MSU-CSIS) arbeider med en en ny måte å forstå sammenhenger mellom mennesket og naturen på. Gjennom sin forskning viser de at menneskelig aktivitet ett sted på kloden kan virke inn på naturen og bærekraften et helt annet sted, gjerne langt unna. De kaller konseptet «telecoupling» (tele=fjern; coupling=kobling).Liu har blant annet forsket på den kinesiske kjempepandaen og dens mulighet til å overleve ved temperaturøkning og ved mangel på den bambusen pandaene spiser. Wolong naturreservat i sørvest-Kina har vært et viktig «forskningslaboratorium» for forskere fra flere land og innenfor ulike fagfelt, ledet av Liu, som har vært en drivkraft i tverrfaglig og internasjonalt samarbeid mellom forskere.
Professor Liu om telecoupling: Det er et nytt ord som er viktig fordi det erkjenner at du ikke kan lage god politikk med mindre du forstår hvordan hele verden er nær forbundet og stadig endrer seg. Én politikk, en naturlig begivenhet, ett markedsskifte - det forårsaker en kaskade av hendelser som gir gjenklang over hele kloden. Vi trenger et verktøy som lar oss spille ut disse scenariene. Det er vårt beste alternativ for å unngå utilsiktede konsekvenser og beskytte både jorden og oss som bor her.


== Publikasjoner ==
Lius profil i Google Scholar, med antall publikasjoner, h-indeks og antall siteringer
Lius profil i ResearchGate, med antall publikasjoner og siteringer


== Hedersbevisninger (utvalg) ==
Han har mottatt flere priser for sin forskning, og er innvalgt i flere vitenskapelige foreninger.

2006 – Guggenheim Fellowship Award
2008–2010 – president i US-IALE (US Regional Association, International Association for Landscape Ecology)
2010 – innvalgt i American Association for the Advancement of Science (AAAS)
2010 – æresdoktor, Lanzhou University, Kina
2015 – innvalgt i American Philosophical Society (APS)
2021 – Gunnerusprisen i bærekraft


== Referanser ==


== Eksterne lenker ==
«Jianguo». Center for Systems Integration and Sustainability (engelsk). Besøkt 10. juni 2021.  Lius profilside på MSU.edu
«BBC chats up Jack Liu about climate change, bamboo and pandas». Center for Systems Integration and Sustainability (engelsk). Besøkt 10. juni 2021.  BBC-intervju med Liu om klimaforandringer, bambus og pandaer